કામગીરી માપણીનાં વિશેષજ્ઞ, સ્ટેસી બાર, તેમના એક લેખ Are Your Performance Measures Objective or Subjective?માં આ બન્ને વચ્ચેના તફાવતને વધારે સ્પષ્ટ રીતે રજૂ કરતાં જણાવે છે કે, હેતુલક્ષીતા ધરાવતાં માપ વ્યક્તિની લાગણીઓ કે અભિપ્રાયો કે દૃષ્ટિકોણ કે માનસીક વલણોનાં ગળણાંથી પ્રભાવિત થતાં નથી. હેતુલક્ષી માપ હકીકતની ખુબ જ નજદીક ગણી શકાય. હેતુલક્ષી માપ આપણી નિર્ણાયક પ્રક્રિયાને શુધ્ધ બનાવતાં પરિબળો છે. જ્યારે માપમાં આ પ્રકારની હેતુલક્ષીતાની ઉણપ જોવા મળે ત્યારે તે વિષયલક્ષીતાના રંગમાં રંગાવા લાગે છે. કહેલુંસાંભળેલું, અભિપ્રાયો, બહુ નાના માહિતી જથ્થા પરથી લેવાયેલ માહિતી સામગ્રી નમૂના, અસ્પષ્ટ પરશ્નો પરના અડધાઅધૂરા જવાબો પરથી કાઢેલાં તારણો, પૂર્વધારણાઓ કે અટકળો વગેરેને આ પ્રકારનાં માપનાં ઉદાહરણોના દાખલાઓ કહી શકાય. વિષયલક્ષી માપ ખૂબ ચરબી કે ખાંડ ભરેલા ખોરાક છે, જે સ્વાદે સારા લાગે, પણ તેનાથી શરીરને માટે જરૂરી કોઈ પોષણ મળે નહીં.